Document ID: /fineweb-2-swissfilter-quality_10-filterrobots/filtered/02038.jsonl.gz/6036

Il vulcan Etna sin l'insla taliana Sicilia è sco i para puspè sa dasdà. A la plazza aviatica da Catania na pon ils aviuns betg pli partir u atterrar perquai ch'igl ha tschendra sin la pista d'atterrament, han communitgà ils responsabels da la plazza aviatica. Era ils autos e las vias en la regiun da las citads Catania ed Adrano èn pertutgadas da la plievgia da tschendra. Sco mesira da segirtad ha la protecziun civila installà il grad d'alarm oransch.
Or da l'archiv: erupziun 2017